Diari Oficial de la Generalitat Valenciana


Sumari del DOGV 7554, del 23-06-2015 (2015/5526)

RESOLUCIÓ de 9 de juny de 2015, de la Conselleria d'Educació, Cultura i Esport, per la qual autoritza la desadscripció del Centre d'Ensenyança Superior Ciutat de la Llum de la Universitat Miguel Hernández d'Elx.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7554

Data del DOGV
:   23-06-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/5526


Data del document
:   09-06-2015

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 9 de juny de 2015, de la Conselleria d'Educació, Cultura i Esport, per la qual autoritza la desadscripció del Centre d'Ensenyança Superior Ciutat de la Llum de la Universitat Miguel Hernández d'Elx. [2015/5526]  
En virtut del Decret 223/2003, de 24 d'octubre, del Consell, va ser aprovada l'adscripció a la Universitat Miguel Hernández d'Elx del Centre d'Ensenyança Superior Ciutat de la Llum per a impartir les ensenyances conduents a l'obtenció del títol oficial de Llicenciat en Comunicació Audiovisual, i pel Decret 184/2010, de 5 de novembre, es va autoritzar la implantació per al curs 2010-2011 del grau en Comunicació Audiovisual.  
Amb data 7 de maig de 2014, la Universitat Miguel Hernández d'Elx va sol·licitar a la Conselleria d'Educació, Cultura i Esport l'inici dels tràmits necessaris per a procedir a la desadscripció del Centre d'Ensenyança Superior Ciutat de la Llum. Així mateix va sol·licitar, amb la finalitat de garantir la continuïtat de les ensenyances als estudiants afectats, adscriure les titulacions esmentades més amunt a la Facultat de Ciències Socials i Jurídiques d'Elx.  
Els promotors del Centre i la Universitat Miguel Hernández d'Elx han subscrit, amb data 25 de febrer de 2015, un conveni de desadscripció, que garantix els drets adquirits pels estudiants que estan cursant els seus estudis per a finalitzar-los.  
El Consell de Govern de la Universitat, amb data 29 de maig de 2014, «acorda aprovar l'extinció del conveni d'adscripció del Centre d'Ensenyances Superior Ciutat de la Llum amb la Universitat Miguel Hernández d'Elx». Així mateix, el Ple del Consell Social de la Universitat, reunit en la sessió ordinària celebrada el dia 9 de juny de 2014, «acorda aprovar l'extinció del conveni d'adscripció del Centre d'Ensenyances Superior Ciutat de la Llum amb la Universitat Miguel Hernández d'Elx, conformement a l'acord del Consell de Govern de 29 de maig de 2014».  
L'Agència Valenciana d'Avaluació i Prospectiva (AVAP) ha emés l'informe preceptiu.  
En l'expedient consta la justificació i el compliment dels requisits exigits per la Llei Orgànica 6/2001, de 21 de desembre, d'Universitats, així com el que disposen la Llei 4/2007, de 9 de febrer, de la Generalitat, de Coordinació del Sistema Universitari Valencià, i la resta de normes aplicables.  
Finalment, el Ple del Consell Valencià d'Universitats i Formació Superior va tindre coneixement de la proposta de desadscripció en la reunió de data 2 de juliol de 2014.  
En virtut del que disposen la disposició addicional novena de la Llei Orgànica 6/2001, de 21 de desembre, d'Universitats, i l'article 10 de la Llei 4/2007, de 9 de febrer, de la Generalitat, de Coordinació del Sistema Universitari Valencià, i de conformitat amb la proposta del director general d'Universitat, Estudis Superiors i Ciència, fent ús de les atribucions que em conferix l'article 28 de la Llei 5/1983, de 30 de desembre, del Consell, resolc:  
  
Primer  
Autoritzar la desadscripció del Centre d'Ensenyança Superior Ciutat de la Llum de la Universitat Miguel Hernández d'Elx des del curs acadèmic 2014-2015.  
  
Segon  
D'acord amb la clàusula segona del conveni de desadscripció, ambdós parts garantixen els drets dels alumnes matriculats en el Centre d'Ensenyança Superior Ciutat de la Llum a la finalització dels seus estudis amb l'acollida en la Universitat Miguel Hernández d'Elx d'aquells que actualment estiguen cursant la llicenciatura i el grau en Comunicació Audiovisual i sol·liciten el trasllat a la universitat.  
  
Tercer  
Del que disposen els articles anteriors es donarà trasllat al Ministeri d'Educació, Cultura i Esport, a l'efecte que practique les oportunes inscripcions en el Registre d'Universitats, Centres i Títols.  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei reguladora de la jurisdicció contenciosa administrativa, contra esta resolució, que posa fi a la via administrativa, es podrà recórrer potestativament en reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar a partir de l'endemà de ser publicada.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar a partir de l'endemà de ser publicada.  
  
València, 9 de juny de 2015.- La consellera d'Educació, Cultura i Esport: María José Catalá Verdet.